Hybomitra

Hybomitra er en slekt i familien klegger. De er middelsstore fluer, som særlig utmerker seg ved at hunnene er blodsugere og enkelte arter kan være plagsomme for mennesker. Flere av artene er ganske vanlige fluer og slekten er artsrik. De er utbredt i Europa, Asia og Nord-Amerika. Finnes i Norge.


== Utseende ==
Hybomitra er middelsstore fluer, vanligvis mellom 10 og 20 millimeter lange. De ligner storklegg og artene i slekten Atylotus, og er ikke så lett å skille fra disse. De skilles taksonomiske på forskjeller i hodet, pannestripen, ocellarmerket, behåring på fasettøynene, med mer.
Kroppen er noe flattrykt, vanligvis med korte hår, ofte gylne hår. Flere har parvise flekker på bakkroppen, vanligvis som lysere sideflekker på de første (nærmest kroppen) leddene. Hodet er ganske stort og domineres av de store fasettøynene, samt den kraftige, men ganske korte «snabelen» (munnen). Den har skarpe stikkeredskaper omgitt av en «hylse» (slire). Hos hunnen er fasettøyne adskilt med en pannestripe, mens de hos hannen møtes i pannen. Fasettøynene har hår mellom hver av fasettene. Øynene er ofte mønstret med fargerike bånd på grunn av lysbrytningen i fasettene. Punktøyne (ocelli) mangler, men det finnes et «merke» et ocellarmerke. Beina er middels lange og slanke. Vingene er gjerne litt sotfarget.


== Levevis ==
Larveutviklingen for de fleste av de nordiske artene tar normalt ett år, mens enkelte av de største artene trenger to år. Larvene er predatore (rovdyr) som fanger ulike slags bytte, særlig andre insektlarver.
Hanner er fredelige og langt sjeldnere enn hunner, de oppsøker ikke mennesker eller dyr, siden de lever av nektar og pollen fra blomster.


== Systematisk inndeling ==
Denne systematiske inndelingen har med alle norske arter, samt noen til, listen er ikke fullstendig. Flere av artene er svært like hverandre og dette er grunnen til at det ved senere revideringer av slekten har oppstått en rekke synonymer.

Orden Tovinger, Diptera
Underorden fluer, Brachycera
Gruppe lavere fluer, Orthorrhapha
Overfamilie Tabanoidea
Familie klegger, Tabanidae
Underfamilie Tabaninae
Slekten Hybomitra
Hybomitra affinis
gulflekket klegg Hybomitra arpadi (Szilady, 1923) – finnes i Norge
polarklegg Hybomitra astuta (Osten Sacken, 1876) – finnes i Norge
svartklegg Hybomitra aterrima (Meigen, 1820) – finnes i Norge
gullhårklegg Hybomitra auripila (Meigen, 1820) – finnes i Norge
toflekket klegg Hybomitra bimaculata (Macquart, 1826) – finnes i Norge
nordklegg Hybomitra borealis (Fabricius, 1781) – finnes i Norge
Hybomitra cincta
sørklegg Hybomitra ciureai (Séguy, 1937) – finnes i Norge
Hybomitra difficilis
lys klegg Hybomitra distinguenda (Verrall, 1909) – finnes i Norge
Hybomitra epistates
Hybomitra frontalis
Hybomitra hinei
blank svartklegg Hybomitra kaurii Chvála & Lyneborg, 1970 – finnes i Norge
Hybomitra lasiophthalma
sommerklegg Hybomitra lundbecki Lyneborg, 1959 – finnes i Norge
askeklegg Hybomitra lurida (Fallén, 1817) – finnes i Norge
Hybomitra melanorhina
Hybomitra microcephala
fjellklegg Hybomitra montana (Meigen, 1820) – finnes i Norge
solklegg Hybomitra muehlfeldi (Brauer, 1880) – finnes i Norge
svarthornklegg Hybomitra nigricornis (Zetterstedt, 1842) – finnes i Norge
vårklegg Hybomitra nitidifrons (Szilady, 1914) – finnes i Norge
Hybomitra pechumani
Hybomitra pediontis
seksbåndklegg Hybomitra sexfasciata (Hine, 1923) – finnes i Norge
Hybomitra sodalis
reinsdyrklegg Hybomitra tarandina (Linnaeus, 1758) – finnes i Norge
sankthansklegg Hybomitra tropica (Linnaeus, 1758) – finnes i Norge
Hybomitra zonalis


== Referanser ==


== Litteratur ==
Chvála, M. og Jezek, J., 1997. Diptera Tabanidae, Horse Flies. I: Nilsson, A.N. (red.): The Aquatic Insects of North Europe 2: 295 309. Apollo Books, Stenstrup.
Lyneborg, Leif. 1960. Tovinger 2. Våbenfluer klæger m. fl. Danmarks Fauna nr. 66. G.E.C Gads forlag. København.


== Eksterne lenker ==
(en) Hybomitra i Encyclopedia of Life 
(en) Hybomitra i Global Biodiversity Information Facility 
(no) Hybomitra hos Artsdatabanken 
(sv) Hybomitra hos Dyntaxa 
(en) Hybomitra hos Fauna Europaea 
(en) Hybomitra hos ITIS 
(en) Hybomitra hos NCBI 
(en) Kategori:Hybomitra – bilder, video eller lyd på Wikimedia Commons 
Hybomitra – detaljert informasjon på Wikispecies